"DITSHWANELO TSA ME, MAIKARABELO A ME Lekgotla la Tekatekano ya Bong (CGE) CGE ke setheo se se ikemetseng se se tlhamilweng malebana le Kgaolo 9 ya Molaotheo. Malebana le Molaotheo setheo se se laoletswe go tsweletsa, go sireletsa, go tlhokomela le go lekola tekatekano ya bong. Tshedimosetso e ntsi ka ga CGE e teng mo webosaeteng ya bone www.cge.org.za Bega Kgethololo ya Bong le Tshotlako mo (0800) 007 709 Lekgotla la Ditshwanelo tsa Botho la Aforikaborwa SAHRC e tshwaragane le tekatekano ka: • go tsweletsa tshwanelo ya go nna le tekatekano ka go dirisa thuto, diwekešopo, dimatheriale go oketsa temoso • go sireletsa tshwanelo ya tekatekano ka go batlisisa dingongorego le go tsaya dikgato go neela paakanyo moo ditlolomolao di diregileng teng • go tlhokomela tshwanelo ya tekatekano malebana le batho ba ba nang le bogole, baditšhaba, batho ba bagolo le lotso, le dipegelo ka ga seemo sa tekatekano mo Aforikaborwa, go akaretsa ditheo tsa boditšhabatšhaba tse di tsepamisitseng mo tshwanelong ya tekatekano jaaka Tumelano ya Boditšhabatšhaba e e ka ga Phediso ya Mefuta Yotlhe ya Kgethololo ya Bosemorafe (ICERD) Dipegelo, diphitlhelelo le dimatheriale ka Lekgotla di fitlhelelwa ka kopo kwa Lekgotleng le mo webosaeteng ya lone www.sahrc.org.za 3"